Skoolmeisie vas oor baba in puttoilet | Maroela Media
'n Tienermeisie is op waarskuwing vrygelaat en moet volgende maand weer in die Odendaalsrus-landdroshof in die Vrystaat verskyn nadat 'n babalykie in 'n puttoilet in die dorp ontdek is.
Kapt. Stephen Thakeng, woordvoerder van die polisie, het gesê 'n 13-jarige meisie het Donderdag op die baba se liggaam in die puttoilet in Kutlwanong afgekom waarna sy haar ma daarvan vertel het.
Die polisie is na die toneel ontbied en 'n saak is aanhangig gemaak. 'n Ondersoek het die polisie na 'n 18-jarige tienermeisie gelei wat kort ná die gru-ontdekking by haar skool in Kutlwanong in hegtenis geneem is vir haar beweerde verbintenis met die baba se dood.
Portia Lucia Wessie is van verberging van 'n geboorte aangekla en het Vrydag vlugtig in die hof verskyn.
Sy sal weer op 2 Augustus in die hof verskyn, het Thakeng gesê.
Iets klop nie..
Daar is op 'n babalykie afgekom in 'n puttoilet, maar die tienermeisie (18) word slegs aangekla vir 'verberging van 'n geboorte' ? Is dit nie moord nie..?
Gooi haar ook in die put toilet. Mag jou gewete jou ry tot aan die einde vn jou dae
Dit is grusaam en ook verkeerd wat sy gedoen het, maar die stomme meisietjie is self nog 'n kind. Kan jy jou in haar plek indink ?- 13jaar, swanger (dalk nog verkrag) vreesbevange en toe nog boonop 'n miskraam so op haar eie. Ek voel sy sal sielkundige berading ook moet kry.
LL nee sy is 18 jaar oud en beslis nie meer 'n onskuldige kind wat berading nodig het nie! Kondome word vrylik by baie skole en universiteite uitgedeel, so raak almal maar net meer promisku en wanneer daaar 'n swangerskap kom raak jy maar net ontslae van die "las". Wat 'n hartseer toedrag van sake! Kan net dink hoe die 13jarige moes voel!
Daar is altyd mense wat voel "ons moet probeer verstaan en die meisie se kant ook probeer insien" – Nee. Of jy verkrag is of nie, die feit dat jy 'n lewetjie in 'n puttoilet kan gooi, of iewers vir die dood agterlaat, sê baie van jou karakter. Daar is mense wat uit haglike omstandighede kom, en nogsteeds nie dit oor hul hart sal kan kry om so iets te doen nie.